钦定古今图书集成/明伦汇编/氏族典/第466卷 > 《廖用贤尚友录》 > 桂萼
## 钦定古今图书集成/明伦汇编/氏族典/第466卷 > 《廖用贤尚友录》 > 桂萼

按《万姓统谱》：“萼字子实，安仁人。正德进士，授丹徒知
县，升南京刑部主事。以议大礼，仕至少傅、吏部尚书、
华盖殿大学士致仕。卒赠太傅，谥文襄。”萼实学励行，
执古而傲，上一言悟主，遂极峻用。读其奏议，皆经国
大猷，切中时弊。至密论四事，若放宫人，止织造，罢镇
守，却祥瑞，尢时所难言者。况其讲学论政，皆自稽古
根本中来，又其于进退之际，恳恳不肯自恕，可谓名
相也。